Body Language (pjesma, Queen)
"Body Language" je singl u funk/dance stilu britanske rock grupe Queen. Pjesmu je napisao frontmen grupe Freddie Mercury a postala je svojevrsni hit na području Sjeverne Amerike gdje je često puštana na radio stanicama. Međutim, u Ujedinjenom Kraljevstvu pjesma je naišla na mlak odgovor publike. Drugi je po redu singl Queenovog albuma Hot Space iz 1982. godine. Muzički spot za pjesmu bio je prvi kojeg je MTV zabranio zbog svoje golotinje, uprkos tome što su članovi grupe u spotu nastupali u potpunosti obučeni.